b"\n_START_ARTICLE_\nOlympiakos BC\n_START_SECTION_\nHist\xc3\xb2ria\n_START_PARAGRAPH_\nA finals dels anys 1930 es va fundar la secci\xc3\xb3 de b\xc3\xa0squet de l'Olympiakos amb jugadors de l'escola Inoidios._NEWLINE_El campionat de 1949 \xc3\xa9s el primer t\xc3\xadtol en la hist\xc3\xb2ria del club, i el de 1960 va ser el segon. Aquell any l'Olympiakos va jugar per primer cop a Europa, contra el Galatasaray turc._NEWLINE_Uns anys m\xc3\xa9s tard, l'equip blanc-i-vermell va baixar a la categoria A2, per\xc3\xb2 no va passar gaire temps fins que torn\xc3\xa9s a pujar. Es va confeccionar un equip guanyador i es van aconseguir els campionats de 1976 i de 1978. En aquella \xc3\xa8poca tamb\xc3\xa9 es va guanyar 4 vegades la copa grega._NEWLINE_A la d\xc3\xa8cada dels 1990 es va tornar a confeccionar un bon equip, que guanyaria 5 lligues gregues consecutives (1993, 1994, 1995, 1996 i 1997), tres copes (1994, 1997 i 2002) i l'Eurolliga de b\xc3\xa0squet el 1997, despr\xc3\xa9s d'haver perdut en les finals de 1994 i 1995._NEWLINE_El 2010 i el 2011 l'Olympiakos va guanyar la copa davant l'etern rival Panathinaikos i el 2012 es va completar una gran temporada guanyant la lliga grega i l'Eurolliga._NEWLINE_La temporada 2012-2013, va guanyar el t\xc3\xadtol de l'Eurolliga per segon any consecutiu.\n_START_SECTION_\nPavell\xc3\xb3\n_START_PARAGRAPH_\nL'Olympiakos disputa els seus partits com a local al Pavell\xc3\xb3 de la Pau i l'Amistat de El Pireu, que t\xc3\xa9 capacitat per 14.940 espectadors.\n_START_SECTION_\nEquip femen\xc3\xad\n_START_PARAGRAPH_\nL'Olympliakos BC t\xc3\xa9 un equip de b\xc3\xa0squet femen\xc3\xad."